Kamu bisa jelasin ke aku soal Bantal dalam bahasa bali?

jmpl|250px|Bantal Biu saking pasar Badung, Dénpasar, Bali

Jaja Bantal inggih punika silih tunggil sanganan sané kasub ring Bali. Bantal punika kakaryanin antuk ketan makuskus sané madaging nyuh usané makihkih. Bantal punika wénten sané madaging biu kawastanin bantal biu, wénten sané madaging nangka, wénten taler sané madaging kacang barak kawastanin bantal kacang. Bantal punika kakaput antuk busung sané maulat tur kawastanin kulit bantal. Kulit bantal punika wénten sané kaiket antuk tutus wénten taler sané masemat lidi.

Bantal kadadosang sanganan sané nénten dados palas ri kala krama Bali madué karya. Yéning wénten krama Baliné madué karya pastika sampun wénten bantal.

Indik genah sané kasub bantalnyané wantah ring wewidangan Panelokan, Kintamani. Indik pangarga, bantal punika yéning ring pasar-pasar nénten ja langkungan ring duang tali rupiah duk 2019.